MUNICIPIUL CRAIOVA
COMSILIUL LOCAL AL MUNICIPIULUI CRAIOVA
HOTĂRÂREA NR.346
privind modificarea Hotărârii Consiliului Local al Municipiului Craiova nr.471/2010 referitoare la aprobarea proiectului „Amenajare şi revitalizare Centrul istoric din municipiului Craiova”
 

 

 

            Consiliul Local al Municipiului Craiova, întrunit în şedinţa extraordinară din data de 20.09.2011;

           Având în vedere raportul nr.133385/2011 întocmit de Direcţia Elaborare şi Implementare Proiecte, prin care se propune modificarea Hotărârii Consiliului Local al Municipiului Craiova nr.471/2010 referitoare la aprobarea proiectului „Amenajare şi revitalizare Centrul istoric din municipiului Craiova” şi raportul comisiei de specialitate a Consiliului Local al Municipiului Craiova nr.144/2011; 

           În conformitate cu prevederile Legii nr.273/2006 privind finanţele publice locale, modificată şi completată,  Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale pentru aprobarea conţinutului cadru al documentaţiei tehnico-economice aferente investiţiilor publice, cu modificările şi completările ulterioare şi Ordinul comun al Ministerului Dezvoltării, Lucrărilor Publice şi Locuinţelor  - Ministerul Economiei şi Finanţelornr.1360/1938/2011 privind aprobarea categoriilor de cheltuieli eligibile pentru domeniul major de intervenţie „Planuri integrate de dezvoltare urbană”, axa prioritară „Sprijinirea dezvoltării durabile a oraşelor – poli urbani de creştere” din cadrul Programului operaţional regional 2007-2013;

         În temeiul art.36 alin.2 lit.d coroborat cu alin.4 lit.d, art.45 alin.2 lit.e  şi art.61 alin.2 din Legea nr.215/2001, republicată, privind administraţia publică locală;                                         

 
           HOTĂRĂŞTE:  

         

 

Art.1. Se aprobă modificarea art.1 şi art. 2 din Hotărârea Consiliului Local al Municipiului Craiova nr.471/2010 şi vor avea următorul conţinut:

Art.1.  Se aprobă proiectul (cererea de finanţare) referitor la „Amenajare şi revitalizare Centrul istoric din Municipiul Craiova,” cu valoarea totală de 76.079.005,88 lei,inclusiv TVA, respectiv 17.810.006,76 Euro, în vederea solicitării unei finanţări nerambursabile în cadrul Programului Operaţional Regional 2007-2013, Axa prioritară 1 „Sprijinirea dezvoltării durabile a oraşelor – poli urbani de creştere”, Domeniu major de intervenţii – Planuri integrate de dezvoltare urbană, prevăzut în anexa nr.1 care face parte din prezenta hotărâre.

Art.2. Cota de co-finanţare a proiectului prevăzut la art.1 va fi asigurată de Consiliul Local al Municipiului Craiova, după cum urmează:

-   1.229.612,50 lei, echivalentul a 287.850,86 euro, reprezentând contribuţia proprie la cheltuielile eligibile, în procent de 2% din valoarea totală eligibilă a proiectului;
-   14.598.380,88 lei, echivalentul a 3.417.463,98 euro, reprezentând T.V.A.  aferentă cheltuielilor eligibile, care va fi rambursată de la bugetul de stat.”
1 euro = 4,2717 lei
Art.2.  Primarul Municipiului Craiova, prin aparatul de specialitate:  Serviciul      Administraţie Publică Locală, Direcţia Elaborare şi Implementare Proiecte şi Direcţia Economico - Financiară  vor aduce la îndeplinire prevederile prezentei   hotărâri.

MUNICIPIUL CRAIOVA

                                                                          Se aprobă,

                                                                          Primar,

RAPORT

privind modificarea H.C.L. nr. 471/2010 pentru aprobarea Proiectului “Amenajare si revitalizare centrul istoric din municipiul Craiova”

Proiectul “Amenajare şi revitalizare centrul istoric al municipiului Craiova” face parte din Planul Integrat de Dezvoltare al Polului de creştere Craiova şi urmează a fi finanţat în cadrul Programului Operaţional Regional, Axa prioritară 1 - Sprijinirea dezvoltării durabile a oraşelor - potenţiali poli de creştere, Domeniul de intervenţie nr. 1 - Reabilitarea infrastructurii urbane şi îmbunătăţirea serviciilor, inclusiv transportul urban, obiectivul strategic nr. 5: ,,Cresterea atractivitatii Polului de crestere Craiova prin valorificarea potentialului natural si turistic al acestuia  prin conservarea si promovarea identitatii locale si mostenirii sale cultural-istorice”.

Consiliul Local al Municipiului Craiova a aprobat prin HCL nr. 471/16.12.2010, cererea de finanţare pentru proiectul ’’Amenajare si revitalizare Centrul Istoric din municipiul Craiova”. 

Proiectul cu documentaţia astfel aprobată a fost depus în data de 5 ianuarie 2011 la ADR SV Oltenia în vederea evaluării. În urma verificării conformităţii administrative şi a eligibilităţii, proiectul a fost declarat neeligibil, principala motivaţie fiind faptul că pentru o parte din suprafeţele de teren ce vor face obiectul intervenţiilor nu au fost prezentate documente care să ateste dreptul de proprietate. Drept urmare, cererea de finaţare a proiectului a fost retrasă. 
Ulterior, in cursul anului 2011, au fost finalizate documentatiile cadastrale pentru majoritatea strazilor ce fac obiectul proiectului, fapt pentru care a fost solicitat proiectantului refacerea documentatiei de proiectare conform suprafetelor reiesite din extrasele de carte funciara. De asemenea, din proiect a fost exclus Bazarul Craiovei, a carui documentaţie cadastrală pentru intabularea dreptului de proprietate a fost respinsă de Oficiul de Cadastru şi Publicitate Imobiliară pentru faptul că Bazarul Craiovei nu figurează în H.G. nr 141/2008 care aprobă inventarul bunurilor care aparţin domeniului public al Municipiului Craiova. 

In urma modificării documentaţiei tehnico-economice pentru obiectivul de investiţii sus menţionat a fost intocmit un deviz general în valoare de 76.023.578 lei inclusiv TVA.  
De asemenea, a fost revizuita cererea de finantare si bugetul proiectului rezultand o valoarea totala a proiectului de 76.079.005,88 lei, valoare care include atat valoarea investitiei aprobate, cât şi valoarea cheltuielilor de publicitate si informare.

Sursele propuse pentru finantarea investitiei sunt:


Fonduri proprii: 1.229.612,50 lei, respectiv 287.850,86 euro, reprezentand contributia proprie la cheltuielile eligibile, in procent de 2% din valoarea totala eligibila a proiectului.

Fonduri de la bugetul de stat: 14.598.380,88 lei, respectiv 3.417.463,98 euro (TVA aferent  cheltuielilor eligibile care se va recupera de la bugetul de stat)

Fonduri nerambursabile: 60.251.012,50 lei, respectiv 14.104.691,93 Euro, reprezentand finantare nerambursabila in procent de 98% din valoarea totala eligibila a proiectului.

Date fiind cele prezentate anterior şi în conformitate cu art. 36, alin. (4), litera d) din Legea 215/2001 privind administraţia publica locala, republicata, cu modificarile si completarile ulterioare, HG nr. 759/2007 privind regulile de eligibilitate a cheltuielilor efectuate in cadrul operatiunilor finantate prin programele operationale, cu modificarile si completarile ulterioare, Ordinului comun al MDLPL - MEF nr. 1360/1938/2011 privind aprobarea categoriilor de cheltuieli eligibile pentru domeniul major de interventie "Planuri integrate de dezvoltare urbana" al axei prioritare "Sprijinirea dezvoltarii durabile a oraselor — poli urbani de crestere" din cadrul Programului operational regional 2007—2013, prin prezentul raport supunem aprobării Consiliului Local al Municipiului Craiova urmatoarele: 

-
Proiectul (cererea de finantare) cu titlul ’’Amenajare si revitalizare Centrul Istoric din municipiul Craiova”, cu valoarea totala de 76.079.005,88 lei inclusiv TVA, respectiv 17.810.006,76 euro (1 euro = 4,2717 lei), in vederea solicitarii unei finantari nerambursabile in cadrul Programului Operational Regional 2007 – 2013, Axa prioritara 1 „Sprijinirea dezvoltării durabile a oraşelor - poli de creştere”, Domeniu major de interventii - Planuri integrate de dezvoltare urbana, prevazuta in Anexa 1.

-
Cota de co-finanţare a proiectului mai sus menţionat va fi asigurata de Consiliul Local al Municipiului Craiova, astfel:

- 1.229.612,50 lei, echivalentul a 287.850,86 euro (1 euro = 4, 2717 lei), reprezentand contributia proprie la cheltuielile eligibile, in procent de 2% din valoarea totala eligibila a proiectului.

- 14.598.380,88 lei, echivalentul a 3.417.463,98 euro (1euro = 4,2717 lei), reprezentand TVA aferenta cheltuielilor eligibile, care va fi rambursata de la bugetul de stat.

Consiliul Local al Municipiului Craiova va asigura valoarea totala a cheltuielilor neeligibile, cheltuielile suplimentare (conexe) ce vor apărea în timpul implementării proiectului, precum si resursele financiare necesare implementarii optime a proiectului in conditiile rambursarii  ulterioare a cheltuielilor eligibile din instrumente structurale.

Pe cale de consecinţă, se modifică în mod corespunzător Hotărârea Consiliului Local nr. 471/16.12.2010.

